open-index/open-wikipedia-markdown huggingface dataset:
Πολύκαρπος Ξάνθης και Περιθεωρίου

Ο **Πολύκαρπος Ψωμιάδης** (11 Ιανουαρίου 1864 - 1935) ήταν Έλληνας μητροπολίτης Ξάνθης και Περιθεωρίου. 

## Βιογραφία
Γεννήθηκε στα Κοτύωρα (Ορντού) το 1864. Σπούδασε στη Θεολογική Σχολή της Χάλκης, από όπου αποφοίτησε το 1882. Στις 8 Σεπτεμβρίου 1888 χειροτονήθηκε διάκονος και τον Αύγουστο του 1892 πρεσβύτερος από τον Οικουμενικό Πατριάρχη Νεόφυτο Η΄. Το 1899 χειροτονήθηκε επίσκοπος Κολωνείας. Το 1911 προήχθη σε Μητροπολίτη Νεοκαισαρείας και Κοτυώρων. Το 1922, μετά την Μικρασιατική καταστροφή ορίστηκε Μητροπολίτης Ξάνθης και Περιθεωρίου, από όπου παραιτήθηκε λόγω γήρατος τον Αύγουστο του 1935. Πέθανε λίγο μετά την παραίτησή του. Έχει συντάξει αρκετές μελέτες, οι περισσότερες από τις οποίες δημοσιεύτηκαν στην Εκκλησιαστική Αλήθεια.

Κατηγορία:Μητροπολίτες Ξάνθης και Περιθεωρίου
Κατηγορία:Μητροπολίτες Νεοκαισαρείας
Κατηγορία:Απόφοιτοι της Ιεράς Θεολογικής Σχολής της Χάλκης
Πτολεμαΐδα (αποσαφήνιση)

** Πτολεμαΐδα ** είναι αρχαίο ελληνικό γυναικείο όνομα (Πτολεμαΐς/Πτωλεμαΐς) εκ του Πτόλεμος/Πτώλεμος.

Με το όνομα **Πτολεμαΐδα** είναι γνωστές μια σειρά από πόλεις των ελληνιστικών χρόνων:
* Πτολεμαΐδα, πόλη που υπάρχει και σήμερα.
* Πτολεμαΐδα φυλή, αρχαία φυλή της Αθήνας
* Άκρα, πόλη του Ισραήλ, που ονομάστηκε Πτολεμαΐδα από τον Πτολεμαίο Α’ το Σωτήρα.
* Πτολεμαΐδα Ερμίου, ελληνική αποικία που ίδρυσε στην Αίγυπτο ο Πτολεμαίος Α’ ο Σωτήρας.
* Πτολεμαΐδα Θηρών, πόλη στην Ερυθρά θάλασσα που ίδρυσε ο Πτολεμαίος Β’ ο Φιλάδελφος.
* Πτολεμαΐδα Κυρηναϊκής, πόλη στη Λιβύη, που πιθανόν ονόμασε έτσι ο Πτολεμαίος Γ’ ο Ευεργέτης.
* Κροκοδείλων πόλις, πόλη της Αιγύπτου που ονομάστηκε “Πτολεμαΐδα Ευεργέτιδα” από τον Πτολεμαίο Γ’ τον Ευεργέτη.

Επίσης, με το όνομα **Πτολεμαΐδα** ήταν γνωστή:
* Πτολεμαΐδα, κόρη του Πτολεμαίου Α’ του Σωτήρος και της Ευρυδίκης.
Ντέσαου

thumb|left|Το Βασίλειο κήπων του Ντέσαου-Βέρλιτς
Το **Ντέσαου** (γερμ.: *Dessau*) είναι πόλη της Γερμανίας.
Βρίσκεται στις όχθες των ποταμών Μούλντε και Έλβα στο ομόσπονδο κρατίδιο Σαξονία-Άνχαλτ.

Το Ντέσαου πρωτοαναφέρθηκε το 1213 και έγινε σημαντικό κέντρο το 1570, όταν ιδρύθηκε το πριγκιπάτο Άνχαλτ. Το Ντέσαου έγινε πρωτεύουσα αυτού του κράτους μέσα στην Αγία Ρωμαϊκή Αυτοκρατορία. Το πριγκιπάτο διαλύθηκε το 1603, αλλά το Ντέσαου παρέμεινε να ευημερεί ως πόλη και έγινε πρωτεύουσα του μικρού κράτους Άνχαλτ-Ντέσαου. Όταν το Άνχαλτ αποκαταστάθηκε το 1863, το Ντέσαου έγινε πάλι πρωτεύουσα μέχρι το 1918. Η πόλη ήταν έδρα τις βιομηχανίας αεροσκαφών Junkers.

Το Ντέσαου είναι διάσημο για την καλλιτεχνική και αρχιτεκτονική σχολή του Μπάουχαους. Πολλοί διάσημοι καλλιτέχνες και σχεδιαστές ήταν καθηγητές στο Ντέσαου τα επόμενα έτη, μεταξύ αυτών ο Βάλτερ Γκρόπιους, ο Πάουλ Κλέε και ο Βασίλι Καντίνσκι. Οι Ναζί έκλεισαν τη σχολή το 1933. Τα κτίρια περιλαμβάνονται στα μνημεία παγκόσμιας κληρονομιάς της UNESCO.

Μέχρι το 1990 η πόλη ήταν σημαντικό βιομηχανικό κέντρο της Ανατολικής Γερμανίας. Το Ντέσαου είναι επίσης η γενέθλια πόλη του φιλοσόφου Μωυσή Μέντελσον (1729) και του Λεοπόλδου Α΄, πρίγκηπα του Άνχαλτ-Ντέσαου (der alte Dessauer).

Ένα άλλο αξιοθέατο παγκόσμιας κληρονομιάς είναι το Dessau-Wörlitzer Gartenreich (Βασίλειο κήπων του Ντέσαου-Βέρλιτς), ο τεράστιος κήπος του πρίγκηπα Λεοπόλδου Γ΄ του Άνχαλτ-Ντέσαου, που υφίσταται από το 1750. Είναι ο μεγαλύτερος κήπος αυτού του τύπου στην ηπειρωτική Ευρώπη.

## Εξωτερικοί σύνδεσμοι
* 
* 

Κατηγορία:Κωμοπόλεις της Γερμανίας
Κατηγορία:Πόλεις της Σαξονίας-Άνχαλτ
Πτολεμαΐδα (πριγκίπισσα)

Η **Πτολεμαΐδα** ήταν κόρη του Πτολεμαίου Α’ του Σωτήρος, στρατηγού του Αλεξάνδρου του Μέγα, και ιδρυτή της Δυναστείας των Πτολεμαίων, βασιλέων της Αιγύπτου. Μητέρα της είναι η Ευρυδίκη, κόρη του Αντίπατρου. Αδέλφια της ήταν οι Μακεδόνες βασιλείς Πτολεμαίος Κεραυνός και Μελέαγρος, η Λυσάνδρα, ένας ανώνυμος αδελφός και πιθανόν ο Αργαίος.

Η Πτολεμαΐδα αρραβωνιάστηκε το Δημήτριο τον Πολιορκητή περίπου το 299 π.Χ., αλλά τελικά παντρεύτηκαν πολλά χρόνια αργότερα στη Μίλητο, λίγο πριν ξεκινήσει τη μοιραία του εκστρατεία στην Ασία. Ήταν η πέμπτη γνωστή σε εμάς σύζυγός του και ο γάμος τους τελέστηκε περίπου το 287/6 π.Χ., λίγο μετά την απώλεια του θρόνου του από τον Πύρρο και το Λυσίμαχο, που χώρισαν μεταξύ τους το βασίλειο. 

Από τον Δημήτριο η Πτολεμαΐδα απέκτησε ένα παιδί, το Δημήτριο τον Καλό, μελλοντικό ηγεμόνα της Κυρήνης. Εφόσον ο σύζυγός της συνελήφθη λίγο μετά το γάμο τους από το Σέλευκο και πέθανε στην αιχμαλωσία, είναι αμφίβολο το να απέκτησε άλλο παιδί. Η ημερομηνία και ο τόπος θανάτου της μας είναι άγνωστα. 

## Χρονολόγιο

## Πηγές
* Βιογραφία από τον Christopher Bennett.
* Πλουτάρχου, *Βίοι Παράλληλοι:* *Δημήτριος* 32 46 53

## Δείτε επίσης
*Δυναστεία των Πτολεμαίων
*Δυναστεία των Αντιγονιδών
*Αρχαία Αίγυπτος
*Μακεδονικό βασίλειο
*Ελληνιστική περίοδος

Κατηγορία:Δυναστεία των Πτολεμαίων
Κατηγορία:Δυναστεία των Αντιγονιδών
Κατηγορία:Βασίλισσες και Πριγκίπισσες της Πτολεμαϊκής Αιγύπτου
Κατηγορία:Βασίλισσες και Πριγκίπισσες της Μακεδονίας
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Ζντράβκο Τσόλιτς

Ο **Ζντράβκο Τσόλιτς**, επίσης γνωστός ως **Τσόλα** (*Zdravko Čolić*, Σαράγεβο, 30 Μαΐου 1951) είναι Σέρβος τραγουδιστής γνωστός στις χώρες της πρώην Γιουγκοσλαβίας. Εκπροσώπησε τη Γιουγκοσλαβία στο διαγωνισμό της Γιουροβίζιον το 1973 με το τραγούδι *Gori Vatra*, όπου ήρθε 15ος με 65 πόντους.

## Δισκογραφία
### Άλμπουμς
* *Ti i ja (1975)
* *Ako priđeš bliže (1978)
* *Zbog tebe (1980)
* *Malo pojačaj radio (1982)
* *Šta mi radiš (1983)
* *Ti si mi u krvi (1985)
* *Zdravko Čolić* (1988)
* *Da ti kažem šta mi je (1990)
* *Kad bi moja bila (1997)
* *Okano* (2000)
* *Čarolija (2003)
* *Belgrade Arena (2005) 
* ''Zavičaj (2006)

## Εξωτερικοί σύνδεσμοι

* 
*  

Κατηγορία:Συμμετέχοντες στη Eurovision
Κατηγορία:Βόσνιοι τραγουδιστές
Κατηγορία:Γιουγκοσλάβοι τραγουδιστές
Κατηγορία:Σέρβοι τραγουδιστές
Κατηγορία:Σερβοβόσνιοι καλλιτέχνες
Γέννα (Σαράντα Εκκλησιών)

[thumb|200px|right|''Δήλωσις Εκκαθαρίσεως Κινητής και Ακινήτου Περιουσίας'' κατά την [Ελληνοτουρκική ανταλλαγή πληθυσμών του 1923|ανταλλαγή ελληνοτουρκικών πληθυσμών (1923-1927) από την Γέννα προς την ευρύτερη περιοχή της Θεσσαλονίκης (16/12/1927).]]

Η **Γέννα** (, *Καϊναρτζά*) είναι κωμόπολη στην επαρχία Σαράντα Εκκλησιών στην Τουρκία. Βρίσκεται στην ιστορική περιοχή της Ανατολικής Θράκης.

Μέχρι την ανταλλαγή πληθυσμών του 1923 πλειοψηφούσε το ελληνικό στοιχείο. Στις 500 ελληνικές οικογένειες αντιστοιχούσαν 100 τουρκικές και 50 βουλγαρικές. Κοντά στην έξοδο του χωριού σωζόταν μέχρι τη δεκαετία του 1960 ο παλιός βυζαντινός ναός της, τον οποίο αποκαλούσαν *παλαιό [[Μοναστήρι (θρησκεία)|μοναστήρι]]*, χωρίς όμως να πρόκειται πραγματικά για μοναστηριακό ναό. Επίσης σωζόταν το παλιό βυζαντινό κάστρο, το οποίο είχε ανακαινιστεί από τους Οθωμανούς κατά τον 16ο αιώνα. Η κωμόπολη υπαγόταν στη νομαρχία (*καζάς*) Βουνάρ-Χισάρ, σήμερα υπάγεται στη διοίκηση Πινάρχισαρ (Pinarhisar), της επαρχίας (*σαντζάκι*) Σαράντα Εκκλησιών. Φημιζόταν για τα άφθονα νερά και παλαιότερα λειτουργούσαν στην περιοχή της πολλοί νερόμυλοι.

Κατηγορία:Ευρωπαϊκές πόλεις της Τουρκίας
Κατηγορία:Επαρχία του Κιρκλαρελί
Τάρο ο Γιος της Δράκαινας

***Τάρο ο Γιος της Δράκαινας*** (ιαπωνικά: 龍の子太郎, Χέπμπορν: Tatsu no Ko Tarō) είναι ταινία άνιμε και μάνγκα φαντασίας, σκηνοθετημένη από τον Kirio Urayama.

## Υπόθεση
Τεμπέλης και εγωιστής ο Τάρο του αρέσει να τρώει, να κοιμάται και να παίζει με τα ζώα. Μια μέρα ένας μάγος εμφανίζεται και του δίνει ένα μαγικό φίλτρο. Με αυτό το φίλτρο αποκτά την δύναμη όσο εκατό ανδρών αλλά μπορεί να την χρησιμοποιήσει μονάχα όταν βοηθάει τους άλλους ανθρώπους.

## Εξωτερικοί σύνδεσμοι
*

Κατηγορία:Ταινίες anime
Κατηγορία:Ιαπωνικές ταινίες
Κατηγορία:Ταινίες φαντασίας
Κατηγορία:Ταινίες του 1979
Κατηγορία:Ιαπωνόφωνες ταινίες

Κατηγορία:Ταινίες κινουμένων σχεδίων του 1979
Διεθνές Αεροδρόμιο Γκάτγουικ

thumb|right|300px|Αεροσκάφη στο νότιο τέρμιναλ του αεροδρομίου Γκάτγουικ
Ο αερολιμένας του **Γκάτγουικ** (αγγλ. Gatwick, *IATA: LGW, ICAO: EGKK*) είναι ο δεύτερος μεγαλύτερος αερολιμένας του Λονδίνου και ο δεύτερος πιο πολυσύχναστος αερολιμένας του Ηνωμένου Βασιλείου μετά από το Διεθνές Αεροδρόμιο Χίθροου. Είναι επίσης ο πιο πολυσύχναστος ενιαίος αερολιμένας διαδρόμων, και ο 22ος πιο πολυάσχολος αερολιμένας (7ος από την άποψη των διεθνών επιβατών) στον κόσμο από την άποψη των επιβατών ετησίως. 

Βρίσκεται στην περιοχή *Crawley*, στο δυτικό Σάσσεξ και απέχει 5 χλμ. βόρεια από το κέντρο της πόλης, 46 χλμ. νότια του Λονδίνου και 40 χλμ. βόρεια του Μπράιτον. 

Το Γκάτγουικ έχει μια δημόσια άδεια αεροδρομίων χρήσης CAA (αριθμός P528) που επιτρέπει τις πτήσεις για τις δημόσιες συγκοινωνίες των επιβατών ή για τις οδηγίες πτήσεων. Με περίπου 200 προορισμούς, ο αερολιμένας χειρίστηκε πάνω από 34 εκατομμύρια επιβάτες με 263.363 αεροσκάφη την χρονική περίοδο 2006.

Πολλές πτήσεις από και προς τις ΗΠΑ χρησιμοποιούν επίσης το Γκάτγουικ λόγω των περιορισμών στις υπερατλαντικές διαδικασίες από το Heathrow. Ο αερολιμένας είναι το δεύτερο κομβικό σημείο για την British Airways και την Virgin Atlantic. 

Το 1979, όταν πραγματοποιήθηκε η τελευταία σημαντική επέκταση, μια συμφωνία επιτεύχθηκε με το τοπικό συμβούλιο για να μην επεκταθεί περαιτέρω το αεροδρόμιο πριν από το 2019, αλλά οι πρόσφατες προτάσεις να χτιστεί ένας δεύτερος διάδρομος κατάλληλος για τα μεγάλα αεριωθούμενα αεροπλάνα στο Γκάτγουικ, οδήγησαν στις διαμαρτυρίες για τον αυξανόμενο θόρυβο, την ρύπανση και την κατεδάφιση των σπιτιών και των χωριών.

## Εξωτερικοί σύνδεσμοι
* Gatwick airport  (αγγλικά)
*Αεροδρόμιο Γκάτγουικ (ελληνικά)

Κατηγορία:Αεροδρόμια στο Λονδίνο
Κατηγορία:Διεθνή αεροδρόμια
Διεθνές Αεροδρόμιο Χίθροου

Ο αερολιμένας του **Χίθροου** () (IATA: **LHR**, ICAO: **EGLL**) βρίσκεται στο Λονδίνο και είναι ένας από τους πιο πολυσύχναστους στον κόσμο.

Είναι ο μεγαλύτερος αερολιμένας του Ηνωμένου Βασιλείου καθώς επίσης και ο πιο πολυσύχναστος παγκοσμίως από την άποψη της κυκλοφορίας των επιβατών. Βρίσκεται στην στην περιοχή Hillingdon, 24km δυτικά του κεντρικού Λονδίνου. 

Το Χίθροου έχει δύο παράλληλους δίαυλους και τέσσερα τερματικά (2, 3, 4, 5). Το τερματικό 5 άνοιξε στις 14 Μαρτίου 2008 και υπάρχουν σχέδια για επαναξιοποίηση και επανοικοδόμηση άλλων τερματικών καθώς επίσης και κατασκευή τρίτου διαύλου (το σχέδιο αυτό έιχε προσωρινά αναβληθεί λόγω της πανδημίας κορωνοϊού). 

## Ιστορία
Το Χίθροου άρχισε το 1929 ως μικρό αεροδρόμιο. Η ανάπτυξή του σε μεγάλο αεροδρόμιο ξεκίνησε το 1944 και προοριζόταν για αεροπλάνα μεγάλων αποστάσεων, και την εποχή που το αεροδρόμιο έφτανε στην ολοκλήρωσή του, τελείωσε ο Δεύτερος Παγκόσμιος Πόλεμος. Η κυβέρνηση συνέχισε την ανάπτυξη του αεροδρομίου, ως επιβατικού αερολιμένα, με το όνομα *London Airport* και αργότερα Χίθροου.

### Το Χίθροου σήμερα
Το Χίθροου χρησιμοποιείται από 90 αεροπορικές εταιρείες με πανώ απο 200 προορισμούς παγκοσμίως. Το αεροδρόμιο είναι ο βασικός κόμβος της British Airways και είναι βάση για την Virgin Atlantic Airways. Το 1950 το Χίθροου είχε 6 αεροδιαδρόμους. Όμως εξαιτίας της ανάγκης για μακρύτερους αεροδιαδρόμους το Χίθροου έχει μόνο 2 αεροδιαδρόμους.

## Παραπομπές


## Εξωτερικοί σύνδεσμοι

* Heathrow airport  (Αγγλικά)
* Αεροδρόμιο Χίθροου  (Ελληνικά)

Κατηγορία:Αεροδρόμια στο Λονδίνο
Κατηγορία:Διεθνή αεροδρόμια
Διεθνές Αεροδρόμιο Λούτον

right|300px|thumb|Το διεθνές αεροδρόμιο του Λούτον στο Λονδίνο
Ο αερολιμένας του Λούτον (*αγγλ*. Luton) (*IATA: LTN, ICAO: EGGW*) βρίσκεται περίπου 35 μίλια βόρεια του Λονδίνου. 

Είναι ο τέταρτος μεγαλύτερος αερολιμένας που εξυπηρετεί την περιοχή του Λονδίνου μετά από το Διεθνές Αεροδρόμιο Χίθροου, το Διεθνές Αεροδρόμιο Γκάτγουικ και το Διεθνές Αεροδρόμιο Στάνστεντ. Είναι επίσης ένας από τους εξι διεθνείς αερολιμένες της ευρύτερης περιοχής του Λονδίνου μαζί με τους αερολιμένες Σίτυ και Σαουθέντ του Λονδίνου. Το 2005, οι συνολικοί επιβάτες του Λούτον αυξήθηκαν κατά 21,5% (9,13 εκατομμύρια), κάνοντας τον αερολιμένα του Λούτον τον ταχύτερα αναπτυσσόμενο αερολιμένα στην Αγγλία. Χρησιμοποιείται κυρίως από εταιρείες χαμηλού κόστους. 

Κατηγορία:Αεροδρόμια στο Λονδίνο
Κατηγορία:Διεθνή αεροδρόμια
Μπαλαλάικα

thumb|right|250px|Μπαλαλάικα
Η **Μπαλαλάικα** (балалайка) είναι ρωσικό έγχορδο μουσικό όργανο. Χρησιμοποιείται στη λαϊκή μουσική από τον 13ο αιώνα.

Αποτελείται από τριγωνικό ηχείο που φέρει αρκετές οπές και μακρύ λαιμό (ή μπράτσο) που τέμνεται κατά διαστήματα από μεταλλικές γραμμές. Οι χορδές της μπαλαλάικας από έντερα και αργότερα μεταλλικές, στην αρχή ήταν δύο και αργότερα τρεις, κρούονται με τα δάκτυλα του δεξιού χεριού, ενώ το κούρδισμά τους γίνεται με ποικίλους τρόπους συνηθέστερος των οποίων είναι σε τόνο «μι» «μι», (ομοφωνία), και «λα».

Η διάδοση της μπαλαλάικας στη Ρωσία φέρεται ότι έγινε κατά τις επιδρομές των Τατάρων και Μογγόλων.

## Εξωτερικοί σύνδεσμοι
* 

Κατηγορία:Πολιτισμός της Ρωσίας
Κατηγορία:Έγχορδα μουσικά όργανα
Κατηγορία:Παραδοσιακά μουσικά όργανα
Βαλένθια (αποσαφήνιση)

Η λέξη **Βαλένθια** μπορεί να αναφέρεται:

* Στην Αυτόνομη Κοινότητα Βαλένθια της Ισπανίας
* Στην πόλη Βαλένθια της Ισπανίας
* Στην ποδοσφαιρική ομάδα της πόλης, Βαλένθια ΚΦ
* Στο μεσαιωνικό Βασίλειο της Βαλένθια, μέλος του Στέμματος της Αραγονίας
Μουσταφά Γ΄

Ο **Μουσταφά Γ΄** ή **Μουσταφά Τζιχανγκίρ** (τουρκ:*III. Mustafa-i Sālis* ή *Mustafa Cihangir*, ο επονομαζόμενος ως "**Ξανθός**", 28 Ιανουαρίου 1717 - 21 Ιανουαρίου 1774) ήταν ο 26ος σουλτάνος της Οθωμανικής Αυτοκρατορίας από το 1757 έως το 1774.

## Βιογραφία
Ήταν γιος του Σουλτάνου Αχμέτ Γ΄ και της Εμινέ Μιχρισάχ Σουλτάν. Ο Μουσταφά Γ΄, εξ αφορμής της επέμβασης της Αυτοκράτειρας Αικατερίνης Β΄ της Ρωσίας στα εσωτερικά της Πολωνίας, ξεκίνησε τον Ρωσοτουρκικό πόλεμο, στη διάρκεια του οποίου επιχειρήθηκε η επανάσταση της Πελοποννήσου (1769) με την υποκίνηση της Ρωσίας και με την αποστολή ρωσικών ναυτικών δυνάμεων στο Αιγαίο Πέλαγος, ναύαρχοι των οποίων ήταν οι Αλέξης και Γρηγόριος Ορλώφ. Την ίδια εκείνη περίοδο συνέβη και η μεγάλη καταστροφή του Οθωμανικού (τουρκικού) στόλου στον Τσεσμέ.

## Θάνατος
Ο Μουσταφά Γ' πέθανε στις 21 Ιανουαρίου 1774 στο παλάτι Τοπ Καπί σε ηλικία 56 ετών. Τον διαδέχθηκε ο αδελφός του Αμπντούλ Χαμίτ Α΄.

## Οικογένεια
**Σύζυγοι**
*Μιχρισάχ Βαλιντέ Σουλτάν
*Μιχρισάχ Καντινεφέντι
*Αϊσέ Αντιλσάχ Καντινεφέντι
*Ριφάτ Καντινεφέντι
*Αϊνουλχαγιάτ Καντινεφέντι
*Φεχιμέ Καντινεφέντι

**Παιδιά**
*Χιμπετουλάχ Σουλτάν (1759-1762), κόρη της Μιχρισάχ Σουλτάν
*Σαχ Σουλτάν (1761-1803), κόρη της Μιχρισάχ Σουλτάν
*Σελίμ Γ΄ (1762-1808), γιος της Μιχρισάχ Σουλτάν
*Μπεϊχάν Σουλτάν (1766-1824), κόρη της Αντιλσάχ Καντινεφέντι
*Ηγεμόνας Σουλτάν Μεχμέτ (1767-1772), γιος της Μιχρισάχ Σουλτάν
*Χατιτζέ Σουλτάν (1768-1821), κόρη της Αντιλσάχ Καντινεφέντι
*Φατμά Σουλτάν (1770-1772), κόρη της Μιχρισάχ Σουλτάν
*Φατμά Σουλτάν (?-?)

## Παραπομπές


(56 ετών)

 

Κατηγορία:Οθωμανοί Σουλτάνοι
Κατηγορία:Τούρκοι Μουσουλμάνοι
Κατηγορία:Χαλίφηδες
Κατηγορία:Ρωσοτουρκικός πόλεμος (1768-1774)
Μουσταφά Δ΄

Ο **Μουσταφά Δ΄** (τουρκ: *IV. Muṣṭafâ-yi râbi*, (ραμπί=τέταρτος), 8 Σεπτεμβρίου 1779 - 17 Νοεμβρίου 1808) ήταν ο 29ος σουλτάνος της Οθωμανικής Αυτοκρατορίας από το 1807 έως το 1808.

## Βιογραφία
Ο Μουσταφά γεννήθηκε στις 8 Σεπτεμβρίου 1779. Ήταν γιος του σουλτάνου Αμπντούλ Χαμίτ Α΄ και της Νιουκχετσεζά Χανιμεφέντι. Η θετή μητέρα του ήταν η Αϊσέ Σενιγιεπερβέρ Σουλτάν.

Διαδέχθηκε στο θρόνο το 1807 τον προοδευτικό εξάδελφό του Σελίμ Γ΄ που εκθρόνισαν οι γενίτσαροι. Ο Μουσταφά Δ΄, προκειμένου να ικανοποιήσει αυτούς, κατάργησε το υπό του προκατόχου του συσταθέν, στα πλαίσια του Τανζιμάτ, κατά το ευρωπαϊκό σύστημα, πρότυπο στρατιωτικό σώμα «Νιζαμί-τζεντίντ» χωρίς όμως να καταφέρει θεμιτό αποτέλεσμα.

Αντίθετα, αυτό ήταν αφορμή να εξάψει ακόμη περισσότερο τις αναρχικές διαθέσεις των γενιτσάρων, αλλά και του οθωμανικού ιερατείου. Τότε επίσης άρχισαν να πρωτοπαρουσιάζονται φυγόκεντρες πολιτικές τάσεις απόσχισης από τη σουλτανική εξουσία: αρκετοί διοικητές επαρχιών έδειχναν τάσεις αυτονομίας.

## Το τέλος
Τότε συνέβη ο αφοσιωμένος στον εκθρονισθέντα Σουλτάνο Σελίμ Γ΄, Πασάς του Ρουμτσουκίου Μπαϊρακτάρ Μουσταφά να κινηθεί επικεφαλής ισχυρής στρατιωτικής δύναμης κατά της Κωνσταντινούπολης με την αξίωση από τον Σουλτάνο Μουσταφά Δ΄ να αποκαταστήσει στο θρόνο τον Σελίμ Γ΄, δηλαδή να παραιτηθεί υπέρ εκείνου.  

Σε απάντηση ο Μουσταφά διέταξε τον θάνατο του εκθρονισθέντος Σελίμ, το πτώμα του οποίου ρίχθηκε από τα τείχη μπροστά στις δυνάμεις των επαναστατών. Τότε ο Μπαϊρακτάρ Μουσταφά Πασάς διέταξε γενική επίθεση κατά των οθωμανικών ανακτόρων κατά την οποία αφού κατέλαβε τ΄ ανάκτορα φόνευσε τον Μουσταφά Δ΄ στις 15 Νοεμβρίου 1808 και ανακήρυξε Σουλτάνο τον αδελφό του Μαχμούτ Β΄. 

## Οικογένεια
**Σύζυγοι**
* Ζεβκινούρ Καντινεφέντι
* Ντιλπεζίρ Καντινεφέντι
* Σεϊγαρέ Καντινεφέντι
* Πεϊκιντίλ Καντινεφέντι

**Παιδιά**
* Εμινέ Σουλτάν (1809-1809)

## Παραπομπές


(29 ετών)

Κατηγορία:Οθωμανοί Σουλτάνοι
Κατηγορία:Τούρκοι Μουσουλμάνοι
Κατηγορία:Χαλίφηδες
Κατηγορία:Πραξικοπηματίες
Μουτ

Η **Μουτ** ήταν θεότητα στην Αιγυπτιακή μυθολογία. Θεά σύζυγος του Άμμωνα ή Άμωνα. Λατρευόταν κυρίως στις Θήβες της Αιγύπτου ως ένα από τα πρόσωπα της κυρίαρχης τριαδικής θεότητας των Θηβών. Η Μουτ συγκαταλέγεται στις κοσμογονικές θεότητες, το δε όνομά της σημαίνει μητέρα. Παριστάνεται είτε με κεφαλή γύπα ή ως ολόκληρος γύπας.

Κατηγορία:Τριάδα των Θηβών
Κατηγορία:Θεότητες της γονιμότητας
Δίσκος

Ο όρος **δίσκος** είναι δυνατό να αναφέρεται σε κάποιο από τα ακόλουθα:

## Στη μουσική
* σε δίσκο γραμμοφώνου
* σε δίσκο βινυλίου
* σε ψηφιακό δίσκο (CD)
* σε ψηφιακό πολυμορφικό δίσκο (DVD)
* σε μουσικό άλμπουμ
* στο μουσικό όργανο που λέγεται δίσκοι

## Στην πληροφορική
* στον σκληρό δίσκο του ηλεκτρονικού υπολογιστή

## Στην ανατομία
* στον μεσοσπονδύλιο δίσκο
* στον οπτικό δίσκο

## Στην τραπεζοκομία
* στον δίσκο σερβιρίσματος

## Αθλητισμός
* Ο Δίσκος (χόκεϊ)
* Στον στίβο: στο αντικείμενο που ρίπτεται από τον αθλητή στο αγώνισμα της δισκοβολίας

## Στη γεωμετρία
* δίσκος (γεωμετρία)

## Στη μηχανολογία
* δίσκος (μηχανολογία), εξάρτημα μηχανημάτων, με κυριότερη αναφορά στα δισκόφρενα του αυτοκινήτου.

## Άλλες χρήσεις
* Σπανιότερα, σε ιπτάμενο δίσκο
* Δισκίο, ως υποκοριστικό στη φαρμακευτική.
* Στο δίσκο του Ήλιου.
Γρόσι

*Παλιά υποδιαίρεση της Λίρας Κύπρου.
*Παλιά υποδιαίρεση του Αυστριακού Σελινίου.
*Το κουρούς, υποδιαίρεση της τούρκικης λίρας, ήταν γνωστή στον ελληνικό χώρο ως γρόσι.
*Νόμισμα της Γαλλικής Ινδοκίνας.
Εκτάριο

Το **εκτάριο** (διεθνές σύμβολο **ha**) είναι μονάδα μέτρησης επιφανείας. Ένα εκτάριο ισούται με 100 άρια ή 10.000 τετραγωνικά μέτρα, δηλαδή 10 στρέμματα. Στην Κύπρο το εκτάριο αντιστοιχεί σε 10 δεκάρια. Το εκτάριο αντιστοιχεί με τετράγωνο του οποίου κάθε πλευρά έχει μήκος 100 μέτρα.

## Ετυμολογία
Η λέξη εκτάριο προέρχεται από την γαλλική λέξη *hectare (εκτάρ)*, η οποία προέρχεται από την αρχαία ελληνική λέξη *ἑκατόν* και την γαλλική(;) λέξη *are*, (προφέρεται "αρ"), η οποία είναι επιφάνεια μεγέθους εκατό τετραγωνικών μέτρων. Δηλαδή, εάν ένα Άριο είναι 10μ × 10μ = 100 τ.μ. , τότε ένα εκτάριο είναι 100μ × 100μ = 10.000 τ.μ.

## Δείτε επίσης
* Σκάλα (μονάδα εμβαδού)
* Στρέμμα
* Άριο
* Έικρ

Κατηγορία:Μονάδες επιφάνειας
Κατηγορία:Μονάδες που δεν ανήκουν στο SI
Κουρούς

**Κουρούς** (τουρκ. *Kuruş*) ονομάζεται η υποδιαίρεση της νέας λίρας της Τουρκίας. Μία (νέα) λίρα υποδιαιρείται σε 100 (νέα) κουρούς.

Και η παλιά τουρκική λίρα, όπως και παλιότερα η οθωμανική, υποδιαιρούνταν σε 100 κουρούς, τα οποία ήταν γνωστά στον ελληνικό χώρο ως **γρόσια**. Γρόσι ή κουρούς ονομαζόταν επίσης μια παλιά υποδιαίρεση της λίρας Κύπρου. Πριν το 1955, οπότε εισήχθη το μετρικό σύστημα, η Κυπριακή λίρα υποδιαιρούνταν σε 20 σελίνια και κάθε σελίνι σε 9 γρόσια.

Κατηγορία:Νομίσματα
Κατηγορία:Οικονομία της Τουρκίας
Κατηγορία:Νομίσματα της Ευρώπης
Μονογονισμός

Σύμφωνα με την θεωρία του **μονογονισμού**,  οι διάφορες ανθρώπινες φυλές προέρχονται από το ίδιο αρχικό πρόγονο και οι διαφορές τους δημιουργήθηκαν αργότερα από δευτερογενή αίτια.

## Η αντίθετη θεωρία

Η αντίθετη θεωρία είναι ο πολυγονισμός, που υποστηρίζει ότι οι ανθρώπινες φυλές κατάγονται από ισάριθμους πιθηκοειδείς προγόνους διαφορετικών τύπων, βασισμένη σε επιχειρήματα από την συγκριτική ανατομική.

Σήμερα έχει αποδειχθεί, ότι οι ανατομικές αποδείξεις είναι λαθεμένες. Περισσότερο δεκτό είναι ό,τι μπορεί να υποστηριχτεί μόνο από τον  μονογονισμό, ότι δηλ. το ανθρώπινο γένος  έχει μόνο έναν κοινό πρόγονο με τα άλλα ανθρωποειδή και με δευτερογενή διαφοροποίηση έδωσε πολλές ομάδες, τις διάφορες φυλές. Με άλλα λόγια, υπάρχει ανθρώπινος κλάδος μονοφυλετικός.

Κατηγορία:Ανθρωπολογία
Κατηγορία:Παλαιοντολογία
Ζακ Όφφενμπαχ

Ο **Ζακ Όφφενμπαχ** (*Jacques Offenbach*, 20 Ιουνίου 1819 – 5 Οκτωβρίου 1880), συνθέτης και βιολοντσελίστας της ρομαντικής εποχής, ήταν ένας
από τους δημιουργούς του μουσικού είδους της οπερέτας και ένας από τους προδρόμους της σύγχρονης μουσικής κωμωδίας. Ήταν ένας από τους μεγαλύτερους
συνθέτες της δημοφιλούς μουσικής στην Ευρώπη του 19ου αιώνα και πολλά από τα έργα του παραμένουν και σήμερα στο ρεπερτόριο γνωστών καλλιτεχνών.

Ο Όφφενμπαχ γεννήθηκε στην Κολωνία της Γερμανίας και ήταν ο γιος του Ισαάκ Γιούντα Έμπερστ (*Isaac Juda Eberst*), σολίστα, βιβλιοδέτη, διδάσκαλου μουσικής και συνθέτη. Ο πατέρας του ζούσε σε μία εποχή όπου, όπως απαιτούσε το ναπολεόντειο διάταγμα, οι Εβραίοι έπρεπε να πάρουν τα κληρονομικά επώνυμα. Έτσι άλλαξε το όνομα του σε Όφφενμπαχ, δεδομένου ότι ήταν γνωστός ήδη στα ακροατήριά του ως "der Offenbacher", μια και καταγόταν από την πόλη Όφφενμπαχ, που βρίσκεται στις όχθες του Μάιν. Ο γιος του έλαβε το όνομα "*Jakob Offenbach*", αν και το άλλαξε σε Ζακ όταν εγκαταστάθηκε στη Γαλλία.

Ο Όφφενμπαχ μετακόμισε στο Παρίσι το 1833 για να μελετήσει το βιολοντσέλο. Βρήκε εργασία στην ορχήστρα της Opera Comique και έγραψε πολλές συνθέσεις για τσέλο.
Το 1844 άλλαξε θρήσκευμα, έγινε καθολικός και παντρεύτηκε με την Ερμινί ντ' Αλκέν (*Herminie de Alcain*). Μετακόμισε στη Γερμανία με τη σύζυγο και την κόρη του το 1848 για να αποφύγει την επαναστατική βία στη Γαλλία, αλλά επέστρεψε ένα χρόνο αργότερα, για να γίνει ο μουσικός που συνδέθηκε περισσότερο με τον βασιλιά Λουδοβίκο Ναπολέοντα τον τρίτο.

Το 1850 έγινε μαέστρος του Γαλλικού Θεάτρου, αλλά το 1855 ενοικίασε δικό του θέατρο, το Μπουφ Παριζιέν (*Bouffes Parisiens*) στην οδό Μονσινί και άρχισε μια επιτυχή σταδιοδρομία, που αφιερώθηκε κατά ένα μεγάλο μέρος στην οπερέτα και την κωμική όπερα, μέχρι τον θάνατό του.

Ο Ζακ Όφφενμπαχ ζήτησε τη γαλλική υπηκοότητα στις 20 Δεκεμβρίου 1856 και την απέκτησε στις 14 Ιανουαρίου 1860.

Οι δημοφιλέστερες συνθέσεις του εκτελούνται τακτικά ακόμα και σήμερα. Οι γνωστότερες οπερέτες του στον αγγλόφωνο κόσμο είναι *Ο Ορφέας στον Άδη, Η Παρισινή Ζωή, Η Ωραία Ελένη, Η Περισόλ, Η Μεγάλη Δούκισσα του Γκέρολσταϊν* κ.ά.. Το *Χαρωπό Παρίσι* είναι ένα θέμα που ακούγεται συχνά σε μπαλέτα και είναι σύνθεση των μελωδιών του Όφφενμπαχ που τροποποιήθηκαν και ενορχηστρώθηκαν από τον Μανουέλ Ρόζενταλ το 1938.

Η τελευταία του όπερα *[[Τα Παραμύθια του Χόφμαν]]* ήταν η σοβαρότερη από τις άλλες εργασίες του, ίσως γιατί απεικονίζει την αιώνια επιθυμία του κλόουν που θέλει να αντιμετωπίζεται με σοβαρότητα. Ήταν ακόμα ημιτελής όταν πέθανε το 1880, αλλά ολοκληρώθηκε από τον φίλο του Ερνέστ Γκιρό (Ernest Guiraud) και έκανε πρεμιέρα το 1881.

Ο Όφφενμπαχ πέθανε το 1880 και ετάφη στο Κοιμητήριο της Μονμάρτρης, στο Παρίσι.

## Παραπομπές


Κατηγορία:Γάλλοι μουσικοί
Κατηγορία:Γάλλοι συνθέτες
Κατηγορία:Συνθέτες του Ρομαντισμού
Κατηγορία:Συνθέτες οπερέτας
Κατηγορία:Γερμανοί συνθέτες κλασικής μουσικής
Κατηγορία:Απόφοιτοι Ανωτάτου Εθνικού Ωδείου Μουσικής και Χορού του Παρισιού
Οβίντιγιους Βυσνιάουσκας

Ο **Οβίντιγιους Βυσνιάουσκας** (Ovidijus Vyšniauskas, Μαριγιαμπολέ, 19 Μαρτίου 1957) είναι Λιθουανός τραγουδιστής ο οποίος εκπροσώπησε τη Λιθουανία στη Γιουροβίζιον το 1994 με το τραγούδι Lopšinė mylimai όπου ήρθε 25ος με κανένα πόντο. Ήταν η πρώτη φορά που η Λιθουανία συμμετείχε στο διαγωνισμό.

Κατηγορία:Συμμετέχοντες στη Eurovision
Κατηγορία:Λιθουανοί τραγουδιστές
Α.Γ.Ε. Χαλκίδα

Η **Αθλητική Γυμναστική Εταιρία Χαλκίδα**, γνωστή και με τη σύντμηση **Α.Γ.Ε.Χ.**, είναι ελληνικός αθλητικός σύλλογος που δραστηριοποιείται στην πόλη της Χαλκίδας, στο νησί της Εύβοιας. Επίσημο έτος ίδρυσής του είναι το 1976 και οι αθλητές του αγωνίζονται με χρώματα το μπλε, το λευκό και το πορτοκαλί. Έδρα του είναι το Κλειστό Γυμναστήριο του Δημοτικού Αθλητικού Κέντρου Κανήθου *«Τάσος Καμπούρης»*, χωρητικότητας 1.120 θεατών. Διατηρεί τμήμα ανδρικής και γυναικείας καλαθοσφαίρισης, ενώ στο παρελθόν διατηρούσε επίσης τμήματα πετοσφαίρισης και στίβου.

## Τμήμα καλαθοσφαίρισης ανδρών

## Τμήμα καλαθοσφαίρισης γυναικών

Το τμήμα γυναικείας καλαθοσφαίρισης του συλλόγου έχει κυριαρχήσει από το 2000 και μετά σε τοπικό επίπεδο, κατακτώντας τα περισσότερα από τα Πρωταθλήματα Ανατολικής Στερεάς και Έυβοιας, τόσο σε επίπεδο γυναικών, όσο και σε ό,τι αφορά τα τμήματα υποδομής για νεαρές αθλήτριες. 

Το καλοκαίρι του 2013 κινδύνευσε με διάλυση λόγω σοβαρών οικονομικών και διοικητικών προβλημάτων που αντιμετώπισε ο σύλλογος, παρόλο που δεν συνέτρεχαν αγωνιστικοί λόγοι. Εντούτοις κατάφερε να επανέλθει στην αγωνιστική δράση και παραμένει ενεργό μέχρι σήμερα. 

Έδρα του είναι το Κλειστό Γυμναστήριο του Δημοτικού Αθλητικού Κέντρου Κανήθου «Τάσος Καμπούρης», χωρητικότητας 1.120 θεατών.

## Τμήματα πετοσφαίρισης

μικρογραφία|δεξιά|150px|''Το επίσημο σήμα των τμημάτων πετοσφαίρισης.''
Τα τμήματα πετοσφαίρισης της Α.Γ.Ε.Χ. αγωνιζόταν με χρώματα το κόκκινο και το σκούρο μπλε. Έδρα τους ήταν το Δ.Α.Κ. Μελίνα Μερκούρη.

Από την Α.Γ.Ε.Χ. αναδείχθηκε ο Αδάμ Χρήστος που έκανε καριέρα στην Α.Ε.Κ. και τον Ιωνικό Νέας Φιλαδέλφειας. Επίσης ο Θάνος Μιχαλόπουλος, ο οποίος αγωνίστηκε στον Ολυμπιακό Πειραιώς και γνώρισε διακρίσεις στο μπιτς βόλεϊ.

Το καλοκαίρι του 2013 ο Α.Γ.Ε.Χ. διασπάστηκε και ουσιαστικά διαλύθηκε. Αρχικά τα τμήματα πετοσφαίρισης (ανδρικό και γυναικείο) ζήτησαν την απορρόφησή τους από μια νέα ομάδα της πόλης, τον Ο.ΠΕ. Χαλκίδας. Ακολούθως οι διοικούντες του συλλόγου, εν μέσω σοβαρών οικονομικών προβλημάτων, αποφάσισαν τη διάλυση των τμημάτων καλαθοσφαίρισης για την επόμενη χρονιά.

### Τμήμα ανδρών
#### Διακρίσεις
##### Πρωτάθλημα
***[[Τοπικό Πρωτάθλημα Ε.Σ.Π.Α.Α.Α. Ανδρών|Τοπικό Πρωτάθλημα Ε.Σ.Π.Α.Α.Α.]]** *(πρώην Β΄ κατηγορία Ε.Σ.Π.Α.Α.Α.)*: **1** 
:2001–02

## Τμήμα στίβου

## Παραπομπές


## Εξωτερικοί σύνδεσμοι
* Α.Γ.Ε. Χαλκίδα, επίσημος ιστότοπος του τμήματος πετοσφαίρισης (μέχρι το 2013).
* Κλειστό Γυμναστήριο Χαλκίδας «Τάσος Καμπούρης», ιστότοπος Stadia.gr


Κατηγορία:Αθλητικοί σύλλογοι Εύβοιας
Κατηγορία:Ιδρύσεις αθλητικών συλλόγων το 1976
Κατηγορία:Ανενεργοί ελληνικοί σύλλογοι πετοσφαίρισης
Κατηγορία:Ελληνικοί σύλλογοι στίβου
Κατηγορία:Σωματεία Ε.Σ.ΚΑ.Σ.Ε.
Μπάμπης Μπακάλης

Ο **Μπάμπης Μπακάλης** (Κανάλια Καρδίτσας, 20 Ιουνίου 1920 &ndash; Αθήνα, 26 Μαρτίου 2007), γνωστός και ως **Κουβάς**, ήταν Έλληνας συνθέτης και στιχουργός του λαϊκού τραγουδιού κυρίως της δεκαετίας του 1950-1960 με πολλές επιτυχίες.

## Βιογραφία
Από πολύ νεαρή ηλικία άρχισε να ασχολείται με το μπουζούκι και τον μπαγλαμά. Το 1944 εγκαταστάθηκε στην Αθήνα και εργάστηκε εκεί για τις επόμενες δεκαετίες, με συνεργάτες μεγάλα ονόματα, όπως ο Γρηγόρης Μπιθικώτσης και ο Στράτος Διονυσίου. Πολλά από τα τραγούδια που έγραψε είναι σε στίχους του Κώστα Βίρβου. Επίσης, επηρεάστηκε από τη μουσική χωρών της Ανατολής, ιδιαίτερα από την Ινδία, και έδωσε τραγούδια όπως το «Γράμμα πικραμένο» και το ελληνοποιημένο «Καρδιά μου καημένη», το οποίο τραγουδήθηκε αρχικά από την Ινδή καλλιτέχνιδα Ναργκίς, πρωταγωνίστρια στην κινηματογραφική ταινία (ελληνικό τίτλο) *Γη ποτισμένη με ιδρώτα* (ή Mother India).

Ο Μπακάλης απεβίωσε στις 26 Μαρτίου 2007 σε ηλικία 86 ετών.

## Σημαντικά τραγούδια του
**Αναστενάξτε σήμαντρα*
**Για στάσου Χάρε*
**Για στάσου Χάρε να σου μιλήσω*
**Γράμμα πικραμένο*
**Δεν ανθίζουν λουλούδια*
**Δε ζωντανεύουν οι νεκροί*
**Έκλεισε μια ιστορία*
**Ένας λεβέντης ξαγρυπνά*
**Θα κλάψω σήμερα*
**Θέλω να πεθάνω για να μην πονώ*
**Καρδιά μου καημένη*
**Κυνηγημένος απ' τους νόμους*
**Με πικραμένη την καρδιά*
**Ξύπνα καημένε Σακαφλιά*
**Ο μελλοθάνατος *
**Ο πατέρας*
**'Οταν μεθάει ο άνθρωπος*
**Ούτε τα λεφτά σου ούτε τα καλά σου*
**Ποτέ δεν είναι αργά*
**Σ' αυτήν εδώ την ξένη γη*
**Σαν την καλαμιά*
**Το κουρασμένο βήμα σου*
**Φαρμάκι και μαχαίρι*
**Χτυπούν καμπάνες θλιβερά*

## Παραπομπές


Κατηγορία:Λαϊκοί συνθέτες
Μόρι Καντέ

Ο **Μόρι Καντέ** (*Mory Kanté*, 29 Μαρτίου 1950 - 22 Μαΐου 2020) ήταν τραγουδιστής από τη Γουινέα, από τους δημοφιλέστερους και πλέον επιτυχημένους Αφρικανούς τραγουδιστές, και παίκτης άρπας κόρα.

Γεννήθηκε κοντά στο Κισιντούγκου της Γουινέας στις 29 Μαρτίου του 1950. Σε ηλικία 7 ετών πήγε στο Μαλί, όπου έμαθε να παίζει κόρα. Το 1971 έγινε μέλος του συγκροτήματος *Rail Band*, στο οποίο τραγουδούσε ο Σαλίφ Κέιτα. Ο Κέιτα έφυγε από το συγκρότημα το 1973, αφήνοντας τον Καντέ για τραγουδιστή. Ο Μόρι Καντέ είναι γνωστός διεθνώς για την επιτυχία του το 1987 με το τραγούδι «Yé ké yé ké», το οποίο έγινε και νούμερο ένα στην Ευρώπη και είναι ένα από τα πρώτα σε πωλήσεις αφρικανικά τραγούδια που υπήρξε ποτέ.

## Δισκογραφία
Επιλεγμένη δισκογραφία:
* Courougnegre (1981)
* N'Diarabi (1982)
* A Paris (1984)
* 10 Kola Nuts (1985)
* Akwaba Beach (1987)
* Touma (1990)
* Nongo Village (1994)
* Tatebola (1996)
* Tamala – Le Voyageur (2001)
* Best Of (2002)
* *Sabou* (2004)
* *La Guinéenne* (2012)

## Παραπομπές


## Εξωτερικοί σύνδεσμοι
* Επίσημος ιστότοπος
* Ο Mory Kanté στο Mondomix
* Ο Mory Kanté στο Leopardmannen
* 

Κατηγορία:Αφρικανοί τραγουδιστές
Κατηγορία:Γουινέα
Video Graphics Array

thumb|Θύρα VGA
thumb|Βύσμα VGA
Συνήθως, ο όρος VGA αναφέρεται στην ανάλυση 640×480 εικονοστοιχείων (pixels). Επίσης, αναφέρεται στο βύσμα 15-pin D-subminiature, το οποίο χρησιμοποιείται για τη μεταφορά του αναλογικού σήματος εικόνας όλων των αναλύσεων.

Τα τυποποιημένα modes γραφικών VGA είναι:

* 640×480 στα 16 χρώματα
* 640×350 στα 16 χρώματα
* 320×200 στα 16 χρώματα
* 320×200 στα 256 χρώματα (Mode 13h)

Επίσης, το πρότυπο VGA υποστηρίζει τα παλαιότερα EGA, CGA και MDΑ.

Το VGA ξεπεράστηκε από το XGA (1024x768 pixels) της IBM, και από πολλές ακόμη επεκτάσεις, π.χ. *[[SVGA]]*, *[[SXGA]]*, *[[UXGA]]*, κτλ.

Εξέλιξή του είναι το καλώδιο DVI.

Κατηγορία:Γραφικά υπολογιστών
Κατηγορία:Πρότυπα υπολογιστών
Κατηγορία:Υλικό υπολογιστών
Γκούσταφ Βίνκλερ

Ο **Γκούσταφ Βίνκλερ** (*Gustav Frands Wilzeck Winckler*, 13 Οκτωβρίου 1925 - 20 Ιανουαρίου 1979) ήταν Δανός τραγουδιστής και συνθέτης. Εκπροσώπησε τη Δανία μαζί με την Μπίρτε Βίλκε, στη Γιουροβίζιον το 1957 με το τραγούδι *Skibet Skal Sejle I Nat* όπου ήρθε 3ος με 10 πόντους. 

## Παραπομπές


## Εξωτερικοί σύνδεσμοι
* 

Κατηγορία:Δανοί τραγουδιστές
Κατηγορία:Δανοί συνθέτες 
Κατηγορία:Συμμετέχοντες στο διαγωνισμό τραγουδιού Eurovision με τη Δανία
Κατηγορία:Διαγωνισμός Τραγουδιού Eurovision 1957
Κατηγορία:Συμμετέχοντες στη Eurovision
Μπίρτε Βίλκε

Η **Μπίρτε Βίλκε** (γεν. 19 Μαρτίου 1936) είναι Δανή τραγουδίστρια. Εκπροσώπησε τη Δανία στη Γιουροβίζιον δύο φορές: Η πρώτη το 1957, μαζί με τον Γκούσταφ Βίνκλερ με το τραγούδι *Skibet Skal Sejle I Nat* το οποίο ήρθε 3ο με 10 βαθμούς και το 1959 με το τραγούδι *Uh-Jeg Ville Ønske Jeg Var Dig* όπου ήρθε 5η με 12 βαθμούς.

## Παραπομπές


Κατηγορία:Δανοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Δανία
Κατηγορία:Διαγωνισμός Τραγουδιού Eurovision 1957
Κατηγορία:Διαγωνισμός Τραγουδιού Eurovision 1959
Κατηγορία:Συμμετέχοντες στη Eurovision
Κινούμενα σχέδια

Τα **κινούμενα σχέδια** ή **ταινίες κινουμένων σχεδίων** (αγγλικά: animated movies) είναι ταινίες, στις οποίες πρωταγωνιστούν ζωγραφιστές φιγούρες αντί για ηθοποιοί. Οι ήρωες τους είναι συνήθως άνθρωποι, ζώα ή φανταστικά πλάσματα, που είτε μιλούν και συμπεριφέρονται σαν άνθρωποι, είτε όχι.

Η δημιουργία των ταινιών αυτών βασίζεται, όπως ο κινηματογράφος, στο μεταίσθημα με χρήση της τεχνικής Animation. Αρχικά οι σκηνές της ταινίας ζωγραφίζονται ξεχωριστά η καθεμία. Για να δημιουργηθεί ένα κινούμενο σχέδιο, τα αρχικά σκίτσα ζωγραφίζονται σε διάφανες επιφάνειες και μετά ζωγραφίζονται. Κάθε σχέδιο διαφέρει ελάχιστα από το προηγούμενο. Στη συνέχεια τα σχέδια φωτογραφίζονται με τη σειρά και δημιουργείται ένα ενιαίο φιλμ. Όταν το φιλμ προβάλλεται με ταχύτητα, οι φιγούρες των σχεδίων φαίνονται σαν να κινούνται.

## Ιστορία
Την πρώτη ταινία κινουμένων σχεδίων γύρισε απο ο Αμερικανός παραγωγός Τζείμς Στιούαρτ Μπλάκτον το 1907, και ήταν η ταινία *The Haunted Hotel*. Ωστόσο, χάρη στην εταιρεία του Γουόλτ Ντίσνεϊ αναδείχθηκε αυτό το κινηματογραφικό είδος σε αληθινή τέχνη. Το 1937 έκανε πρεμιέρα στους κινηματογράφους η ταινία Η Χιονάτη και οι επτά Νάνοι. Ήταν η πρώτη κινηματογραφική ταινία κινουμένων σχεδίων μεγάλου μήκους, για την οποία χρειάζονταν 24 διαφορετικά σκίτσα για να αποδοθεί στη σκηνή κίνηση διάρκειας ενός δευτερολέπτου. Απο τότε και μέχρι σήμερα, έχουν γυριστεί πάρα πολλές κινηματογραφικές ταινίες κινουμένων σχεδίων μεγάλου μήκους απο διάφορες εταιρίες.


Κατηγορία:Σκιτσογραφία
Digital Visual Interface

Το **Digital Visual Interface** (**DVI**) αποτελεί πρότυπο μετάδοσης σήματος video σε ψηφιακές οθόνες ηλεκτρονικών υπολογιστών, όπως οι LCD οθόνες και οι βιντεοπροβολείς. Αναπτύχθηκε από την ομάδα Digital Display Working Group (*DDWG*). Σχεδιάστηκε κυρίως για τη μεταφορά ασυμπίεστου ψηφιακού video ενώ στην καθαρά ψηφιακή του εκδοχή (*DVI-D*) είναι μερικώς συμβατό με το πρότυπο HDMI.

Το πρότυπο *DVI-I* υποστηρίζει το αναλογικό VGA, για λόγους συμβατότητας. Γενικά, υπάρχουν οι ακόλουθες εκδοχές *DVI*:
* **DVI-D** (μόνο ψηφιακή μετάδοση)
* **DVI-A** (μόνο αναλογική μετάδοση)
* **DVI-I** (ψηφιακή και αναλογική μετάδοση)

Επίσης, υπάρχει πρόβλεψη για μία δεύτερη σύνδεση δεδομένων υψηλής ανάλυσης, γνωστή ως **DVI-DL** (*dual link*).

Οι συσκευές τηλεόρασης και DVD-players που υποστηρίζουν συνδέσεις *DVI*, μεταδίδουν κρυπτογραφημένο σήμα μέσω του πρωτοκόλλου HDCP, για λόγους προστασίας από την ψηφιακή αντιγραφή.

## Δείτε επίσης
*HDMI
thumb|181px|left|Οι ακροδέκτες διαφόρων εκδοχών βυσμάτων DVI
Κατηγορία:Γραφικά υπολογιστών
Κατηγορία:Τυποποίηση
Κατηγορία:Τεχνολογία ταινίας και βίντεο
Κατηγορία:Τηλεοπτική τεχνολογία
Κατηγορία:Βύσματα ψηφιακής εικόνας
Όσιος Αβέρκιος

Ο **Όσιος Αβέρκιος** ήταν χριστιανός επίσκοπος της Ιεράπολης στη Φρυγία κατά τα τέλη του 2ου αιώνα. Ονομάστηκε ισαπόστολος, διότι περιόδευσε και κήρυξε όπως και οι κορυφαίοι Απόστολοι του Χριστού. Πέθανε ειρηνικά σε ηλικία 72 χρονών. Η εκκλησία τιμά τη μνήμη του στις 22 Οκτωβρίου.

## Υμνολογία
;Απολυτίκιο
Ήχος πλ. α'. Τον συνάναρχον Λόγον.

«*Αποστόλων τον ζήλον εκμιμησάμενος, τη Εκκλησία εκλάμπεις ως εωσφόρος αστήρ, την θεόδοτον ισχύν φαίνων τοις έργοις σου<sup>.</sup> συ γαρ θαυμάτων ιερών τας δυνάμεις ενεργών, Αβέρκιε ιεράρχα, προς ευσεβείας εισόδους, τους πλανωμένους καθωδήγησας.*»

;Κοντάκιο
Ήχος πλ. δ’. Ως απαρχάς.

«*Ως Ιερέα μεγιστον, και Αποστόλωv σύσκηνον, η Εκκλησία γεραίρει σε άπασα, η των πιστών Αβέρκιε, ηv ταις σαις ικεσίαις περιφύλαττε μάκαρ, ακαταγώνιοτον, εξ αιρέσεως πάσης, και άσειστοv πολυθαύμαστε.*»

**Κάθισμα**

Ήχος πλ. δ’. Την Σοφίαν και Λογον.

*«Ιεράρχης εδείχθης χρίσμα σεπτόν, περικείμενος Πατερ θεουργικώς, και πάντας εν χάριτι, τελειών ιερώτατε, δωρεαίς δε θείων, θαυμάτων κοσμούμενος, ενεργείς σημεία, και θαύματα άπειρα, νόσους θεραπεύων, και τους δαίμονας φλέγων, και πλήθη πλανώμενα, επιστρέφων Αβέρκιε· δια τούτο βοώμέν σοι· Πρέσβευε Χριστώ τω Θεώ, των πταισμάτων άφεσιν δωρήσασθαι, τοις εορτάζουσι πόθω, την Αγίαν μνήμην σου.»*

## Τοπικές Παραδόσεις
Στη Σαντορίνη θεωρείται προστάτης άγιος του κρασιού, προφανώς γιατί η εορτή του συμπίπτει χρονικά με το άνοιγμα των βαρελιών, και κάθε χρόνο, στις 22 Οκτωβρίου, οργανώνεται μεγάλο πανηγύρι στο χωριό Εμπορείο.
## Παραπομπές


Αβέρκιος
Αβέρκιος
Αβέρκιος
Κατηγορία:Επίσκοποι του 2ου αιώνα
Τριπτόλεμος

Ο **Τριπτόλεμος** είναι ο κατεξοχήν ήρωας, που συνδέεται με το μύθο της  Δήμητρας και τη διάδοση της καλλιέργειας της γης. 

Από τις μυθικές εκδοχές της γενεαλογίας του, η επικρατέστερη είναι εκείνη που τον θέλει γιο του βασιλιά της Ελευσίνας Κελεού και της Μετανείρας. Η Δήμητρα, για να ανταμείψει τη φιλοξενία που δέχτηκε από τους γονείς του στην Ελευσίνα, χάρισε στον Τριπτόλεμο ένα άρμα, που το έσερναν φτερωτοί δράκοντες και μεγάλη ποσότητα σιταριού για να το σπείρει σε όλη την οικουμένη.

Σε μερικές χώρες ο Τριπτόλεμος αντιμετώπισε αντιδράσεις. Ο βασιλιάς π.χ. των Γετών Κάρναβος, αφού έμαθε ο ίδιος την τέχνη της καλλιέργειας των δημητριακών, σκότωσε έναν από τους δράκοντες του άρματός του, για να μη διαδοθεί το μυστικό σε άλλες χώρες. Η Δήμητρα  μεταμόρφωσε τον Κάρναβο σε δράκο, για να αντικαταστήσει τον σκοτωμένο. Αλλού, στην Πάτρα, ο Ανθείας, γιος του βασιλιά Εύμηλου, προσπάθησε να ζέψει τους δράκοντες στο θεϊκό άρμα μόνος του, την ώρα που ο Τριπτόλεμος κοιμόταν, αλλά έπεσε από το άρμα και σκοτώθηκε. Ο Εύμηλος και ο Τριπτόλεμος, για να τον τιμήσουν, ίδρυσαν την πόλη Άνθεια. 

Όταν γύρισε στην Ελευσίνα, η Δήμητρα τον μύησε στη λατρεία της και έγινε ο πρώτος ιερέας της. Στην Ελευσίνα υπήρχε βωμός του, καθώς και το αλώνι όπου κατά το θρύλο είχε αλωνιστεί το πρώτο σιτάρι που έβγαλε η σπορά του, και που ήταν γνωστό σαν Άλως Τριπτολέμου. Ο Τριπτόλεμος λατρευόταν και στην Αθήνα, στο Ελευσίνιο άντρο, μέσα στο οποίο υπήρχε άγαλμά του.

## Παραπομπές



Κατηγορία:Ήρωες της ελληνικής μυθολογίας
Κατηγορία:Μυθολογία της αρχαίας Ελευσίνας
Ασσίζες της Ιερουσαλήμ

Με την επωνυμία **Ασσίζες της Ιερουσαλήμ** αναφέρεται συλλογή νόμων των βασιλείων της Ιερουσαλήμ και της Κύπρου. Κατά την παράδοση ο Γοδεφρείδος ντε Μπουγιόν κάλεσε σοφούς άνδρες, οι οποίοι με βάση το φεουδαλικό δίκαιο της Γαλλίας και τοπικά έθιμα της Παλαιστίνης και των χωρών προελεύσεως των σταυροφόρων. Η συλλογή αυτή νόμων αποτέλεσε το πλαίσιο λειτουργίας του σταυροφορικού βασιλείου της Ιερουσαλήμ. 

Στην πραγματικότητα οι Ασσίζες διαμορφώθηκαν κατά τον 12ο αιώνα με βάση τις παραδόσεις και τα έθιμα των κατοίκων του βασιλείου. Καταγράφηκαν για πρώτη φορά στα Γαλλικά κατά τον 13ο αιώνα, κατά την παράδοση από τον Ζάν Ντ' Υμπελέν και τον Φίλιππο της Ναβάρρας.

Οι Ασσίζες συντάχθηκαν και στα Ελληνικά κατά τον 13ο αιώνα, για λογαριασμό του βασιλείου της Κύπρου και κάποιων φραγκοκρατούμενων περιοχών της Ελλάδας.
Κατηγορία:Σταυροφορίες
Κατηγορία:Νομικοί κώδικες
Κατηγορία:Βασίλειο της Ιερουσαλήμ
Ελληνικό δημοψήφισμα του 1920

Το δημοψήφισμα προκηρύχθηκε στις 11 Νοεμβρίου 1920 (ΦΕΚ Α΄ 259) από την κυβέρνηση Δημητρίου Ράλλη και διενεργήθηκε στις 22 Νοεμβρίου (παλ. ημερολ.) / 5 Δεκεμβρίου 1920 και αφορούσε την επιστροφή ή όχι του Βασιλιά Κωνσταντίνου στον ελληνικό θρόνο. Στο δημοψήφισμα δεν πήραν μέρος οι Φιλελεύθεροι του Βενιζέλου κηρύσσοντας αποχή, θεωρώντας μη έντιμες τις συνθήκες διεξαγωγής του. Το κυρίαρχο σύνθημα της κωνσταντινικής παράταξης ήταν "*Ψωμί, ελιά και Κώτσο Βασιλιά!*".

Τα αποτελέσματα ήταν 99,0% υπέρ της επιστροφής του Κωνσταντίνου. Το δημοψήφισμα θεωρείται από μερίδα ιστορικών νόθο, τόσο κυρίως λόγω του ποσοστού υπέρ της επιστροφής, όσο και διότι ο αριθμός των ψηφοφόρων που ανακοινώθηκε ήταν κατά 30% αυξημένος σε σχέση με τις εκλογές του προηγούμενου μήνα και το υψηλό ποσοστό που ανακοινώθηκε προϋπέθετε ότι όλοι οι βενιζελικοί ψηφοφόροι (το μισό του εκλογικού σώματος) ψήφισαν να επανέλθει ο Κωνσταντίνος.

Στις 6 Δεκεμβρίου (παλ. ημερολ.)/19 Δεκεμβρίου ξαναγύρισε ο Κωνσταντίνος. Το αποτέλεσμα έκρινε κατά πολύ την εξέλιξη της Μικρασιατικής εκστρατείας και αποτέλεσε καθοριστικό παράγοντα στην Μικρασιατική καταστροφή. Οι Δυνάμεις της Αντάντ, στις οποίες ο Κωνσταντίνος ήταν εξαιρετικά αντιπαθής για το ρόλο που διαδραμάτισε στον Α΄ Παγκόσμιο Πόλεμο, είχαν προειδοποιήσει την ελληνική κυβέρνηση για τη μη επιστροφή του, κάτι για το οποίο δεν πληροφορήθηκε ποτέ όμως επαρκώς το εκλογικό σώμα.

Μετά το αποτέλεσμα, Αγγλία, Γαλλία και Ιταλία παρέδωσαν διακοινώσεις με τις οποίες δεν αναγνώριζαν τον Κωνσταντίνο ως αρχηγό του κράτους και πάγωσαν όλα τα δάνεια που είχανε δρομολογηθεί προς την Ελλάδα, εξελίξεις οι οποίες επίσης αποκρύφθησαν από τον ελληνικό λαό. Βρήκαν ακόμα την πρόφαση (ιδίως Γαλλία και Ιταλία) να σταματήσουν να υποστηρίζουν την Ελλάδα και έκλιναν σταδιακά την υποστήριξή τους προς τις αντάρτικες τουρκικές δυνάμεις του Κεμάλ Ατατούρκ.

## Παραπομπές και σημειώσεις


1920
Κατηγορία:Μοναρχία της Ελλάδας
Κατηγορία:Δημοψηφίσματα το 1920
Χώρος

μικρογραφία|Ένα δεξιόστροφο τρισδιάστατο καρτεσιανό σύστημα συντεταγμένων που χρησιμοποιείται για την ένδειξη θέσεων στο διάστημα.
**Χώρος**, στη κλασική *[[φυσική]],* είναι η θεμελιώδης αξία της κατανόησης του φυσικού κόσμου. Ορίζεται ως μία απεριόριστη τρισδιάστατη έκταση, συχνά ονομαζόμενη *[[σύμπαν]]*, στην οποία δρουν και αλληλεπιδρούν όλα τα αντικείμενα που έχουν σχετική θέση και κατεύθυνση. Όταν το σώμα μεταβάλλει τη σχετική του θέση παρατηρείται το φαινόμενο της κίνησης. Συχνά, κυρίως στα μαθηματικά, οι τρεις διαστάσεις του χώρου συνδυάζονται με τη διάσταση του χρόνου, δημιουργώντας αυτό που είναι ευρέως γνωστό ως *[[χωροχρόνος]]*.

## Φιλοσοφία του Χώρου
Αντιδικίες αναφορικά με την φύση και τις ιδιότητες του *χώρου* ανάγονται στην προϊστορία της σύγχρονης επιστήμης, τουλάχιστον στους αρχαίους Έλληνες φιλοσόφους, κάποιες από τις οποίες αποτυπώνονται στον Τιμαία του Πλάτωνα και στα σωζόμενα γραπτά του Σωκράτη και του Αριστοτέλη. Πολλά από αυτά τα κλασικά φιλοσοφικά ερωτήματα έμειναν πλήρως ή ελειπώς αναπάντητα και τελικά κατόρθωσαν να απασχολήσουν τους διανοητές κατά την Αναγέννηση όπου αναδιαμόρφωσαν τον 17ο αιώνα, επηρεάζοντας ιδιαίτερα την ανάπτυξη της κλασικής μηχανικής. Σύμφωνα με τον Νεύτωνα, ο *χώρος*, όπως και ο *[[χρόνος]]*, είναι απόλυτος, δηλαδή υφίσταται μόνιμα και ανεξάρτητα από την ύπαρξη ύλης σε αυτόν ή όχι. Αντίθετα, ο Λάιμπνιτζ και άλλοι φυσικοί φιλόσοφοι θεώρησαν ότι ο *χώρος* αποτελεί ένα σύνολο σχέσεων μεταξύ των σωμάτων της ύλης, σχέσεων που επηρεάζονται από τις αποστάσεις και τις διευθύνσεις τους. Αργότερα, ο μεταφυσικός Κάντ υποστήριξε ότι οι έννοιες του *χώρου* και του *[[Χρόνος|χρόνου]]* δεν προέρχονται από εμπειρίες του έξω κόσμου - είναι στοιχεία ενός ήδη δεδομένου συστηματικού πλαισίου που οι άνθρωποι διαθέτουν και χρησιμοποιούν για να δομήσουν όλες τις εμπειρίες. Κατά τον 19ο και 20ο αιώνα μαθηματικοί και φυσικοί, με πρωταγωνιστή τον γερμανό Άλμπερτ Αϊνστάιν, άρχισαν να μελετούν τις μη-Ευκλείδειες Γεωμετρίες, στις οποίες ο *χώρος* είναι κυρτός, επηρεαζόμενος από τα διάφορα βαρυτικά πεδία. Το αποκορύφωμα αυτής της έρευνας είναι η γενική θεωρία της σχετικότητας η οποία παρέχει μια ενοποιημένη περιγραφή της βαρύτητας ως γεωμετρικής ιδιότητας του *χώρου* και του *[[Χρόνος|χρόνου]]* ή πιο συλλογικά του τετραδιάστατου χωροχρόνου. Πράγματι, πειράματα που αποσκοπούσαν στην επαλήθευση της γενικής θεωρίας της σχετικότητας επιβεβαίωσαν αυτή την υπόθεση.

## Παραπομπές


## Εξωτερικοί σύνδεσμοι
* 

Κατηγορία:Γεωμετρία
Κατηγορία:Θεμελιώδεις έννοιες της φυσικής
Κατηγορία:Τοπολογία
Κατηγορία:Διάστημα
Κατηγορία:Χωροχρόνος

Κατηγορία:Τίποτα
Πεδίο

Η λέξη **πεδίο** μπορεί να αναφέρεται σε:

* πεδίο γνώσης ή επιστημονικό πεδίο, για αναφορά σε κλάδο κάποιας επιστήμης.
* οπτικό πεδίο, η περιοχή που είναι ορατή από ένα σημείο (συνήθως κάμερα ή μάτι).
* βάθος πεδίου, στη φωτογραφία, το διάστημα που φαίνεται να είναι εστιασμένο.
* πεδίο (υπολογιστές), ένα μικρό στοιχείο πληροφορίας, συνήθως μέρος μιας μεγαλύτερης συλλογής πληροφοριών (π.χ. πεδίο βάσης δεδομένων, πεδίο φόρμας, πεδίο δομής, κλπ).

## Μαθηματικά
*πεδίο (μαθηματικά), ένα αλγεβρικό σύστημα με καλά ορισμένες κλειστές πράξεις πρόσθεσης, πολλαπλασιασμού και διαίρεσης
*Διακριτό πεδίο, μια αντιστοιχία διακριτών τιμών σε σημεία του χώρου.
*Διανυσματικό πεδίο, μια αντιστοιχία διανυσμάτων σε σημεία του χώρου.
*Τανυστικό πεδίο, μια αντιστοιχία τανυστών σε σημεία του χώρου.
*Πεδίο συνόλων, μια μαθηματική δομή συνόλων σε κάποιο αφηρημένο χώρο

## Φυσική
*πεδίο (φυσική), η παρουσία μιας ποσότητας (συχνά δύναμης) σε κάθε σημείο του χώρου.
*μαγνητικό πεδίο, όταν το πεδίο προκαλείται από κινούμενα φορτία.
*ηλεκτρικό πεδίο, όταν το πεδίο προκαλείται από στατικά φορτία.
*ηλεκτρομαγνητικό πεδίο, όταν υπάρχει ταυτόχρονη παρουσία ηλεκτρικού και μαγνητικού πεδίου.
*βαρυτομαγνητικό πεδίο

## Ηφαιστειολογία
*Ηφαιστειακό πεδίο, χώρος υποκείμενος σε ηφαιστειακή διέγερση.

## Καθομιλουμένη
Η λέξη **πεδίο** αναφέρεται σε κάποιο χώρο που έχει μια ιδιότητα, όπως π.χ.: 
*πεδίο ασκήσεων, ο χώρος που γίνονται ασκήσεις
*πεδίο μάχης, ο χώρος που γίνεται μάχη
*πεδίο βολής, ο χώρος που γίνεται βολή
EXtended Graphics Array

Το **XGA (eXtended Graphics Array)** αποτελεί ένα πρότυπο απεικόνισης οθονών της ΙΒΜ, που εισήχθη το 1990. 

Το αρχικό πρότυπο XGA προσέθεσε στο πρότυπο VGA τις ακόλουθες αναλύσεις:

* 800 × 600 pixels σε high colour (16 bits / pixel, δηλαδή 65,536 χρώματα).
* 1024 × 768 pixels με παλέτα 256 χρωμάτων(8 bits / pixel)

Η εκδοχή **XGA-2** προσέθεσε true color (24 bits / pixel) στην ανάλυση 640×480, high color στην ανάλυση 1024×768 και υψηλότερους ρυθμούς ανανέωσης εικόνας (refresh rates). Όλα τα XGA modes έχουν aspect ratio 4:3.

Κατηγορία:Γραφικά υπολογιστών
Κατηγορία:Πρότυπα υπολογιστών
Κατηγορία:Υλικό υπολογιστών
Παππάς

**Παππάς** (θηλ. Παππά) είναι ελληνικό επώνυμο, από τα πιο συνηθισμένα, προερχόμενο από τη λέξη *παπ(π)άς* = ιερέας. Μπορεί να αναφέρεται σε κάποιο από τα παρακάτω πρόσωπα:

**Άντρες**
* Γιώργος Παππάς (1903-1958), ηθοποιός
* Εμμανουήλ Παππάς (1772-1821), μέλος της Φιλικής Εταιρείας
* Θεόφραστος Παππάς (ή Παπαχίου) (1911-1991), πολιτικός
* Ιωάννης Παππάς (1913-2005), γλύπτης, ακαδημαϊκός
* Κρις Παππάς (1980 - ), Αμερικανός πολιτικός και επιχειρηματίας
* Νικόλαος Παππάς (1930-2013), κυβερνήτης του αντιτορπιλικού *Βέλος*
* Νίκος Παππάς, ποιητής (Α΄ Βραβείο ποιήσεως 1965 στα Κρατικά Λογοτεχνικά Βραβεία)
* Νίκος Παππάς (γενν. 1976), υπουργός επικρατείας
* Νίκος Παππάς (γενν. 1990), καλαθοσφαιριστής
* Σπύρος Παπάς, Έλληνας πολιτικός
* Χάρης Παππάς (γενν. 1983), ποδοσφαιριστής

**Γυναίκες**
* Αγλαΐα Παππά (1903-1984), ζωγράφος
* Αλεξία Παππά (1990 - ), δρομέας μεγάλων αποστάσεων
* Έλλη Παππά (1920-2009), δημοσιογράφος και συγγραφέας
* Νέλλη Παππά (γενν. 1934), ηθοποιός
* Σόφη Παππά (γενν. περ. 1960), στιχουργός
* Χριστίνα Παππά (γενν. 1969), ηθοποιός

## Δείτε επίσης
* Παπάς (επώνυμο)
Καρράς (αποσαφήνιση)

**Καρράς** (θηλ. **Καρρά**) είναι ελληνικό επώνυμο. Μπορεί να αναφέρεται σε κάποιο από τα παρακάτω πρόσωπα:

**Άνδρες**
* Βασίλης Καρράς, τραγουδιστής
*Γιάννης Καρράς, μουσικός, μέλος του συγκροτήματος «Τρύπες»
*Γιάννης Καρράς (του Κωνσταντίνου) (1907–1989), εφοπλιστής
* Γιάννης Καρράς (του Μιχαήλ) (1915–2008), εφοπλιστής
*Θανάσης Καρράς, ποδοσφαιριστής του Άρη Θεσσαλονίκης
* Κώστας Καρράς, ηθοποιός και βουλευτής
*Σίμων Καράς, δάσκαλος και ερευνητής ελληνικής παραδοσιακής και εκκλησιαστικής μουσικής
*Στρατής Καρράς (1934-1992), θεατρικός συγγραφέας
* Χρήστος Καρράς (αρχές 20ού αι.), βουλευτής Τρικάλων
**Γυναίκες**
* Δανάη Καρρά, μουσικός
* Ειρήνη Καρρά, μις Ελλάς 2006
* Ματίνα Καρρά, ηθοποιός
* Νικολέττα Καρρά, ηθοποιός
Symbian OS

Τo **Symbian OS** είναι λειτουργικό σύστημα για φορητές συσκευές, αποτελεί εξέλιξη του λειτουργικού συστήματος EPOC από την Psion. To Symbian OS δημιουργήθηκε με τη γλώσσα προγραμματισμού C++ από τη Symbian Ltd.
Το λειτουργικό σύστημα Symbian OS «τρέχει» σε κινητά της Nokia, Sony Ericsson, Benq-Siemens, Samsung, Motorola, NTT DoCoMo. Επίσης στο Symbian OS έχουν βασιστεί αρκετές πλατφόρμες όπως Nokia Series 60, Series 80, Series 90, UIQ και η FOMA. 

## Ιστορια του Symbian OS
* Το 1981, ιδρύεται η εταιρεία Psion από τον David Potter.
* Το 1992, η Psion λανσάρει τους υπολογιστές παλάμης Psion Series 3 με λειτουργικού σύστημα EPOC16 OS (αλλιώς SIBO), διατεθήκαν ως 1998.
* Το 1997, λανσάρει υπολογιστές παλάμης Psion Series 3 με λειτουργικού σύστημα EPOC32. 
* Το 1999, ιδρύεται η εταιρεία Symbian από τις Ericsson, Nokia, Motorola και Psion.
* Το 1999, διατίθεται το EPOC Release 5 OS, γνωστό και σαν Symbian OS 5.0.
* Το 2000, διατίθεται το EPOC Release 5u OS (το γράμμα u έχει προέλθει από τη λέξη unicode), γνωστό και σαν Symbian OS 5.1.
* Το 2001, διατίθεται το EPOC Release 6, γνωστό και σαν Symbian OS 6.0 και 6.1.
* Το 2003, λανσάρει το Symbian OS 7.0 και 7.0s.
* Το 2004, η Psion απορροφάται από τις εταιρείες που ανήκουν στον όμιλο Symbian. Διατίθενται οι εκδόσεις 8.0, 8.1a και 8.1b του Symbian OS. Η έκδοση 8.1b ήταν η πρώτη όπου ο πυρήνας χρησιμοποιούσε τον EKA2.
* Το 2005, δημιουργείται το Symbian OS 9.0, το οποίο όμωςδεν δόθηκε σε δημόσια χρήση, αλλά χρησιμοποιήθηκε εσωτερικά από τη Symbian για λόγους δοκιμών. Αρχές του 2006 διατέθηκε στην αγορά το λειτουργικό σύστημα Symbian OS 9.1. 
* Το 2006, διατίθεται το λειτουργικό σύστημα Symbian OS 9.2, με κύρια νέα χαρακτηριστικά την υποστήριξη Bluetooth 2.0 (από 1.2 στην προηγούμενη έκδοση), OMA Device Management 1.2 (από 1.1.2) και βελτιώσεις στον προεγκατεστημένο web browser.
* 12 Ιουλίου 2006, διατίθεται το λειτουργικό Symbian OS 9.3, υποστηρίζει καλύτερη διαχείριση μνήμης, Wi-Fi 802.11.
* Η έκδοση Symbian OS 9.5, ανακοινώθηκε για το Μάρτιο του 2007, οι εφαρμογές αναμένεται να ξεκινούν κατά 75% γρηγορότερα. Υποστηρίζει ψηφιακή τηλεόραση, μετάδοση σε DVB-Η και ISDB-T , και υποστηρίζει SQL μεσω του SQLite.

## Εξωτερικοί σύνδεσμοι
* 

Κατηγορία:Λειτουργικά συστήματα